কাতিনকা হসু
কাতিনকা হসু (উচ্চারিত [ˈkɒtinkɒ ˈhosːuː]; জন্ম: ৩ মে, ১৯৮৯) পেকস এলাকায় জন্মগ্রহণকারী বিশিষ্ট প্রতিযোগিতাধর্মী হাঙ্গেরীয় প্রমিলা সাঁতারু ও ব্যবসায়ী। ব্যক্তিগত মিডলে বিষয়ে তার সবিশেষ দক্ষতা রয়েছে। অলিম্পিকসহ লং কোর্সে পাঁচবারের বিশ্ব চ্যাম্পিয়ন তিনি। ১০০ মিটার ব্যক্তিগত মিডলে, লং কোর্স ও শর্ট কোর্সের ২০০ মিটার ব্যক্তিগত মিডলে, ৪০০ মিটার, ১০০ মিটার ব্যাকস্ট্রোক ও ২০০ মিটার ব্যাকস্ট্রোকে বিশ্বরেকর্ডের অধিকারীনি তিনি। এ পর্যন্ত ২০০৪, ২০০৮, ২০১২ ও ২০১৬ চারবার অলিম্পিকে অংশ নিয়েছেন তিনি। প্রধান কোচ ও স্বীয় পতি শেন তুসাপের তত্ত্বাবধানে ভাসাস এসসির পক্ষে সাঁতার কাটছেন। বিশ্বের অন্যতম গুরুত্বপূর্ণ সাঁতারু হিসেবে 'লৌহমানবী' ডাকনামে আখ্যায়িত হয়েছেন তিনি।